Γεώργιος Κάβεντις, 1ος κόμης του Μπέρλινγκτον

Ο Γεώργιος Κάβεντις, 1ος κόμης του Μπέρλινγκτον, αγγλ.: George Cavendish, 1st Earl of Burlington (31 Μαρτίου 1754 – 9 Μαΐου 1834), με το όνομα λόρδος Γεώργιος Κάβεντις πριν από το 1831, ήταν Βρετανός ευγενής και πολιτικός. Κατασκεύασε το Μπέρλινγκτον Άρκεϊντ.

 Ο βίος του 
Ο Κάβεντις ήταν ο 3ος γιος του Γουλιέλμου Κάβεντις 4ου δούκα του Ντέβονσιρ, και της λαίδης Σάρλοτ Μπόυλ, κόρης του Ριχάρδου Μπόιλ 3ου κόμη του Μπέρλινγκτον της 1ης δημιουργίας, του οποίου ο τίτλος είχε εξαληφθεί μετά το τέλος του το 1753. 

Το 1783 ο μεγαλύτερος αδελφός του, ως λόρδος Υποδιοικητής του Ντέρμπισιρ, τον διόρισε συνταγματάρχη της πολιτοφυλακής του Ντέρμπισιρ, μία θέση που κατείχε μέχρι που τον διαδέχθηκε ο λόρδος Γουότερπαρκ το 1832.

 Πολιτική σταδιοδρομία 
Ο Κάβεντις διετέλεσε βουλευτής του Νάρσμπορω από το 1775 έως το 1780, του Ντέρμπυ από το 1780 έως το 1797 και του Ντέρμπισιρ από το 1797 έως το 1831. Στις 10 Σεπτεμβρίου 1831 προήχθη στον τίτλο του ευγενή ως βαρόνος Κάβεντις του Κέιλυ, στην κομητεία της Υόρκης, και κόμης του Μπέρλινγκτον, μία αναβίωση του τίτλου που κατείχε ο εκ μητρός παππούς του.

 Ιπποδρομίες 
Είχε ενδιαφέρον για ιπποδρομίες. Τα μεταξωτά του ρούχα για αγώνες ήταν χρώματος άχυρου με μαύρο καπέλο. 

 Οικογένεια 
μικρογραφία|Οικία Μπέρλινγκτον π. το 1854.
Το 1815 ο λόρδος Μπέρλινγκτον αγόρασε το Μπέρλινγκτον Χάουζ στο Πικάντιλυ από τον ανιψιό του, τον Γουλιέλμο Κάβεντις 6ο δούκα του Ντέβονσιρ. Με τον αρχιτέκτονα Σάμιουελ Γουέαρ, έκανε μία σειρά από σημαντικές τροποποιήσεις στο σπίτι, συμπεριλαμβανομένης της κατασκευής της Στοάς Μπέρλινγκτον κατά μήκος της δυτικής πλευράς. Απεβίωσε στο Μπέρλινγκτον Χάουζ το 1834, και τάφηκε στην εκκλησία των Αγίων Πάντων στο Ντέρμπυ. Η ιδιοκτησία πέρασε στη χήρα του, και μετά το τέλος της το 1835, στον γιο τους Κάρολο.
μικρογραφία|Ελισάβετ Κόμπτον κόμισσα του Μπέρλινγκτον, από τον σερ Τζόσουα Ρέινολντς, 1780-82.
Νυμφεύτηκε τη λαίδη Ελισάβετ Κόμπτον, μοναχοκόρη του Καρόλου Κόμπτον 7ου κόμη του Νορθάμπτον, στις 27 Φεβρουαρίου 1782 στο Λονδίνο. Απέκτησαν τουλάχιστον 11 παιδιά, εκ των οποίων τα έξι επέζησαν μέχρι την ενηλικίωση, αν και οι δύο μεγαλύτεροι γιοι του απεβίωσαν πριν από αυτόν:
 Γουλιέλμος (10 Ιανουαρίου 1783 – 17 Ιανουαρίου 1812), απεβ. 29 ετών .
 Γεώργιος (14 Οκτωβρίου 1784 – 22 Ιανουαρίου 1809), απεβ. 25 ετών.
 Ελισάβετ Δωροθέα (12 Ιουνίου 1786 – 17 Σεπτεμβρίου 1786), απεβ. νήπιο.
 Άννα (11 Νοεμβρίου 1787 – 17 Μαΐου 1871), παντρεύτηκε τον λόρδο Κάρολο ΦιτςΡόυ, 2ο γιο του Γεωργίου ΦιτςΡόυ 4ου δούκα του Γκράφτον.
 αξιότιμος στρατηγός Ερρίκος (5 Νοεμβρίου 1789 – 5 Απριλίου 1873), νυμφεύτηκε τη Σάρα Φώκενερ, τη Φραγκίσκη Σούζαν Λάμπτον, και τη Σουζάνα Έμμα Μπάιερλη.
 Ελισάβετ (13 Μαρτίου 1792 – 26 Μαΐου 1794), απεβ. 2 ετών.
 Κάρολος 1ος βαρόνος Τσέσαμ (28 Αυγούστου 1793 – 10 Νοεμβρίου 1863), νυμφεύτηκε τη λαίδη Αικατερίνη Γκόρντον, κόρη του Γεωργίου Γκόρντον 9ου μαρκήσιου του Χάντλυ
 Μαρία (6 Μαρτίου 1795 – 7 Ιουνίου 1795), απεβ. νήπιο.
 λαίδη Κάρολαϊν (5 Απριλίου 1797 – 9 Ιανουαρίου 1867).
 Φρειδερίκος (28 Οκτωβρίου 1801 – 27 Ιανουαρίου 1802), απεβ. 1 έτους.
 Σάρλοτ (23 Απριλίου 1803 – 1 Ιουλίου 1803).

μικρογραφία|Πορτρέτο των παιδιών του λόρδου Γεωργίου Κάβεντις, 1790, από τον σερ Τόμας Λώρενς.
Τον κόμη διαδέχθηκε στην κομητεία ο Γουλιέλμος, γιος του μεγαλύτερου γιου του, Γουλιέλμου, ο οποίος είχε σκοτωθεί σε ατύχημα με άμαξα το 1812.

 Δείτε επίσης 
 Κόμης του Μπέρλινγκτον
 Δούκας του Ντέβονσαϊρ
 Βαρώνος Κλίφορντ

 Παραπομπές 

 Εξωτερικοί σύνδεσμοι 



Κατηγορία:Οικογένεια Κάβεντις